တေယွၼ်းလၢတ်ႈသိုဝ်ႈသိုဝ်ႈၼႃႉ ၸၢမ်မွၼ်းဢူၺ် မိူဝ်ႈၽွင်းၼၼ်ႉ ႁဝ်းဢမ်ႇတၼ်းၶုၵ်းၸႂ်လႆႈသူ သေ ဢိတ်း။ ဢမ်ႇတၼ်းၸႂ်ထိုင်သူသေဢိတ်း။ ဢမ်ႇတၼ်းဝူၼ်ႉထိုင်သူ သေဢိတ်းၵွၼ်ႇဢိူဝ်ႈ။ တေလႆႈဝႃႈႁိုဝ်လႃႇ။ ဢမ်ႇႁၵ်ႉသူယဝ်ႉၼႆႁႃႉ… လိုမ်းသူၵႂႃႇယဝ်ႉၼႆႁႃ… ။ ၸိူင်ႉၼၼ်ၵေႃႈ ဢမ်ႇၸႂ်ႈၼင်ႇၵဝ်ႇ။ “ပေႃးၼၼ်ႉ သူတိုၵ်ႉႁၵ်ႉယူႇ ၼေႃႈ” ၼႆ သူတေၶႂ်ႈထၢမ်ႁဝ်းယူႇ။ ႁဝ်းဢမ်ႇႁူႉ… ႁဝ်းဢမ်ႇႁူႉတေႉတေႉဢိူဝ်ႈ။ လိုမ်းယဝ်ႉႁႃႉၼႆ ဢမ်ႇလိုမ်း တိုၵ်ႉတွင်းယူႇ။ ၸႂ်ထိုင်ယူႇႁႃႉၼႆၸိုင် ၸၢမ်မွၼ်းတေလၢတ်ႈသိုဝ်ႈသိုဝ်ႈ ဢမ်ႇၸႂ်ထိုင်ယဝ်ႉ။ ဢမ်ႇၶိုၵ်းၸႂ်လႆႈယဝ်ႉ။ ၵူၺ်းၵႃႈ ႁဝ်းတိုၵ်ႉတွင်းယူႇ ႁဝ်းပႆႇလိုမ်း…။